b'\n_START_ARTICLE_\nTommi Roininen\n_START_PARAGRAPH_\nTommi Roininen (s. 1. helmikuuta 1984) on suomalainen lentopalloilija, joka on pelannut kaudesta 2009-2010 l\xc3\xa4htien Tampereen Isku-Volleyn v\xc3\xa4reiss\xc3\xa4, Lentopallon Mestaruusliigassa. Roininen debytoi miesten A-maajoukkueessa Kiinaa vastaan toukokuussa 2011.\n_START_SECTION_\nUra\n_START_PARAGRAPH_\nRoininen aloitti lentopallouransa Lemp\xc3\xa4\xc3\xa4l\xc3\xa4ss\xc3\xa4 seitsem\xc3\xa4nvuotiaana. Nopeasti h\xc3\xa4n kehittyi ja nousi pelaamaan entist\xc3\xa4 vanhempien pelaajien kanssa. 16-vuotiaana h\xc3\xa4n muutti Kuortaneelle harjoittelemaan ja opiskelemaan maan parhaiden poikajuniorien kanssa. Kuortaneelta kotiseuduilleen palattuaan Roininen nousi huippujoukkue Isku-Volleyn liigarinkiin, ja sit\xc3\xa4 kautta SM-liigajoukkueen vakiopelaajaksi. Roininen sai mukavasti peliaikaa t\xc3\xa4htijoukkueessa. Kolmas kausi Isku-Volleyn paidassa (2005-2006) p\xc3\xa4\xc3\xa4ttyi Roinisen uran ensimm\xc3\xa4iseen suomenmestaruuteen. Kauden j\xc3\xa4lkeen h\xc3\xa4n siirtyi Isku-Volleysta pelaamaan Raision Loimuun. H\xc3\xa4nen tarkoituksena oli alkaa pelaamaan Loimun liberona, mutta h\xc3\xa4n pelasi kauden kuitenkin yleispelaajan roolissa._NEWLINE_Roininen on harrastanut my\xc3\xb6s beach volleyta, jossa h\xc3\xa4n on voittanut B-junioreissa SM-pronssia ja A-junioreissa suomenmestaruuden. H\xc3\xa4n on my\xc3\xb6s suorittanut asepalveluksensa H\xc3\xa4meen rykmentiss\xc3\xa4, Lahden urheilukoulussa 2003-2004._NEWLINE_Kaudella 2007-2008 Roininen p\xc3\xa4\xc3\xa4si viimein liberon rooliin. H\xc3\xa4n pelasi Loimun kanssa vaihtelevan kauden, joka p\xc3\xa4\xc3\xa4ttyi puoliv\xc3\xa4lieriss\xc3\xa4 tappioon suomenmestaruuteen edenneelle Rovaniemen Santasportille. Kauden kohokohta oli kun Loimu voitti Pohjoismaiden seurajoukkueiden mestaruuden Raisiossa._NEWLINE_Kaudesta 2009-2010 l\xc3\xa4htien h\xc3\xa4n on pelannut j\xc3\xa4lleen Tampereen Isku-Volleyn riveiss\xc3\xa4. J\xc3\xa4lleen liberona aloittanut Roininen vaihdettiin kesken kauden loukkaantumisten siivitt\xc3\xa4m\xc3\xa4n\xc3\xa4 yleispelaajan tontille, jolla loppukauden pelasi. Kaudella 2010-2011 lentopallon Mestaruusliigassa Roininen pelasi jokaisen pelin Isku-Volleyn liberona. Kauden p\xc3\xa4\xc3\xa4tteeksi h\xc3\xa4net valittiin miesten maajoukkueryhm\xc3\xa4\xc3\xa4n. H\xc3\xa4n devytoi maajoukkueessa 21. toukokuuta 2011 Kiinaa vastaan.  Maailmanliigassa h\xc3\xa4n pelasi p\xc3\xa4\xc3\xa4t\xc3\xb6sottelun Portugalia vastaan, miss\xc3\xa4 h\xc3\xa4n oli yksi Suomen parhaista.'